Okresná prokuratúra Zvolen 
Trhová 7, 960 19 Zvolen 1

Sp. zn. : 2 Pv 602/14/6611	Zvolen, 25.6.2015
EEČ : 2-51-78-2015

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátorka Okresnej prokuratúry Zvolen
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX XXXXX
vedené na tom skutkovom základe, že dňa 05.10.2014 v čase asi o 17.00 hodine vo XXXXX na sídlisku XXXXX na školskom ihrisku pri XXXXXj škole na ulici XXXXX v prítomnosti XXXXX, narodeného XXXXX1999, XXXXX, narodeného XXXXX1999, XXXXX, narodeného 1XXXXX1999 a XXXXX, narodeného XXXXX1999 fyzicky napadol  XXXXX, narodeného XXXXX2000 tak, že po vzájomnom konflikte keď sa pretláčali držiac sa za plecia, tohto zhodil na zem, kde si na neho sadol a päsťami oboch rúk ho opakovane udieral do oblasti tváre, kolenom ho udrel do ľavého oka a dal mu ,,hlavičku" do nosa, čím mu podľa znaleckého posudku  spôsobil zranenia - pomliaždenie ľavej očnej gule ľahšieho stupňa, viacpočetné ťažšie pomliaždenie tváre, zlomeninu  nosových kostí bez posunu úlomkov a ľahšiu formu pomliaždenia driekovo-sedacej chrbtice, ktoré si vyžiadali liečenie v trvaní 14 dní,

lebo trestné stíhanie je neprípustné, proti tomu, kto zomrel alebo bol vyhlásený za mŕtveho.

Odôvodnenie:
 Poverený príslušník Obvodného oddelenia PZ vo XXXXX v konaní pod ČVS:ORP-XXXXX2014 viedol skrátené vyšetrovane proti ml. XXXXX za prečin ublíženia na zdraví podľa § 156 odsek 1, odsek 2 písmeno a/ Trestného zákona s poukazom na ustanovenie § 139 odsek 1 písmeno a/ Trestného zákona v jednočinnom súbehu s prečinom výtržníctva podľa § 364 odsek 1 písmeno a/, odsek 2 písmeno c/ Trestného zákona na tom skutkovom základe, ako je uvedené vo výrokovej časti uznesenia.  K začatiu trestného stíhania  došlo postupom podľa § 199 odsek 1 Trestného poriadku  dňa 06.11.2014 na záaklde podaného oznámenia matkou XXXXX XXXXX.  Po vykonaní prvotných úkonov v skrátenom vyšetrovaní došlo dňa 05.01.2015 postupom podľa § 206 odsek 1 Trestného poriadku k vzneseniu obvinenia ml. XXXXX, nakoľko dovtedajšie doakzovanie preukazovalo, že skutku sa mohol dopustiť práve XXXXX. 

Po vznesení obvinenia došlo  z dôvodu nutnej obhajoby k ustanoveniu obhajcu ml. obvinenému, keď opatrením sudcu pre prípravné konanie Okresného súdu XXXXX mu bol za obhajcu ustanovený XXXXX.  Po rozhodnutí o sťažnosti zákonného zástupcu ml. obvineného doplnenej podaním obhajcu bolo pristúpené k vykonávaniu dokazovania v skrátenom vyšetrovaní. Po skončení skráteného vyšetrovania poverený príslušník PZ predložil na Okresnú prokuratúru XXXXX spisový materiál spolu s návrhom na zastavenie trestného stíhania z dôvodu, že mladistvý obvinený zomrel.  Preskúmaním predloženého návrhu a na vec vzťahujúceho sa spisového materiálu je možné skonštatovať, že návrh je dôvodný, do úvahy neprichádza iné rozhodnutie.  

Vychádzajúc z vykonaného dokazovania je zrejmé, že skutok sa stal, tento je trestným činom, spáchal ho obvinený, ale trestné stíhanie je neprípustné proti tomu kto zomrel.  

Trestného činu ublíženia na zdraví podľa § 156 odsek 1, odsek 2 písmeno a/ Trestného zákona s poukazom na ustanovenie § 139 odsek 1 písmeno a/ Trestného zákona sa dopustí ten, kto inému úmyselne ublíži na zdraví a taký čin spácha na chránenej osobe - dieťati. Prečinu výtržníctva podľa § 364 odsek 1 písmeno a/, odsek 2 písmeno c/ Trestného zákona sa dopustí ten, kto fyzicky na mieste verejnosti prístupnom alebo verejne dopustí sa hrubej neslušnosti tým, že napadne iného a spácha taký čin v prítomnosti  skupiny osôb mladších ako 18 rokov.  Trestný čin je spáchaný verejne, ake je spáchaný pred viac ako dvoma súčasne prítomnými osobami.  Ublížením na zdraví sa rozumie také poškodenie zdravia  iného, ktoré si objektívne vyžiadalo lekárske ošetrenie alebo liečenie, počas ktorého bol nie iba na krátky čas sťažený obvyklý spôsob života poškodeného.  Súdna prax za takýto čas považujem liečenie trvajúce  7 a viac dní.  Dieťaťom sa pre účely tretsného konania rozumie osoba, ktorá je mladšia ako 18 rokov. Skuponou osôb sa podľa Trestného zákona rozumejú najmenej tri osoby. 

Podnetom na začatie trestného stíhania bolo podané oznámenie matky XXXXX, ktorá uviedla, že syn sa dňa 05.10.2014 poobede vrátil domov a krvácal z nosa. počas rozhovoru jej ozrejmil, že ako hral futbal s kamarátmi, prišiel tam XXXXX zo svojou partiou, ktorý začal vyrývať do XXXXX ktorého sa jej syn zastal. Potom ho obvinený chytil za krk a zhodil na zem, kde si na neho sadol a opakovane ho udieral päsťami, kolenom a hlavou do nosa.  Keď začal krvácať obvinený prestal s útokom.  Išli na ošetrenie na pohotovosť a ďalšie vyšetrenia u lekárov špecialistov.  Súčasne uviedla mená osôb, ktoré mali byť svedkom útoku. 

Vypočutý bol XXXXX, ktorý vypovedal podrobne o priebehu skutku, čo mu predchádzalo, tiež vypovedal o osobnosti obvineného. Vypočutý bol svedok XXXXX, vypovedal v zhode s obsahom výpovede XXXXX. Svedok XXXXX vypovedal podobne, opísal, že obvinený sa zastaral do XXXXX, ktorého sa zastal poškodený XXXXX. Tohto obvinený zhodil na zem, kde si na neho kľakol a bil ho.  Svedok XXXXX opísal priebeh skutku, tiež konflikt XXXXX, aj to, že ho obvinený bil. On sa ho snažil odtrhnúť,  XXXXX sa nijako nebránil. Vypočutý bol aj XXXXX. 

Pre objektivizáciu utrpených zranení bol do konania pribratý znalec z odvetvia chirurgie MUDr. XXXXX, ktorý v záveroch podaného znaleckého posudku pomenúva zranenia XXXXX, ktoré mohli vzniknúť spôsobom opísaným vo svedeckých výpovediach, s tým, že ide o zranenia ľahké s dĺžkou liečenia 14 dní.  Súčasťou spisového materiálu sú aj lekárske správy s ošetrení XXXXX po útoku. 

  Z opísaných skutočností je zrejmé, že XXXXX na mieste verejnosti prístupnom a za prítomnosti viacerých osôb, dokonca mladších ako 18 rokov napadol XXXXX, ktorému svojím konaním spôsobil zranenia znalcom bližšie popísané a liečba ktorých bola určená nad 7 dní.

Pretože trestné stíhanie nie je možné viesť proti tomu kto zomrel, je namieste rozhodnúť o zastavení trestného stíhania podľa § 215 Trestného poriadku.  Toto ustanovenie postupne vymenúva všetky dôvody, pre ktoré je možné trestné stíhanie zastaviť a pretože do úvahy neprichádza zastavenie trestného stíhania z dôvodu nepochybnosti, že skutok sa nestal, resp. tento nespáchal obvinený, tento je trestným činom, ale trestné stíhanie je neprípustné. 

V zmysle ustanovenia § 215 odseku 1 písmena d/ Trestného poriadku prokurátor zastaví trestné stíhanie, ak je neprípustné z niektorého dôvodu uvedeného v ustanovení § 9 Trestného poriadku. Neprípustnosť trestného stíhania je definovaná v ustanovení § 9 odsek 1 písmeno d/ Trestného poriadku  ako povinnosť zastaviť trestné stíhanie, ak bolo už začaté,  a to v prípade, že stíhanie bolo vedené proti osobe, ktorá zomrela.   

Z obsahu predloženého spisu je zrejmé, že XXXXX dňa 21.05.2015 zomrel. Skutočnosť preukazuje úmrtný list vydaný Matričným úradom XXXXX zo dňa 28.05.2015 číslo XXXXX.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Zuzana Jaňovková
prokurátorka